બ્રેસ્ટ કૅન્સર માટે કીમોથેરેપી કરાવવી જરૂરી છે કે નહીં\nકમલ કહે છે કે જો હું મારા કેસના આધારે કહું તો મને લાગે છે કે લોકોના મનમાં બહુ ડર હોય છે. જ્યારે વાસ્તવમાં ડરવા જેવું કંઈ જ નથી.

પોતાના અનુભવો અંગે કમલ કહે છે કે, "પહેલા કીમો સેશન વખતે મને પણ ડર લાગતો હતો." 

"મને કીમોનાં આઠ સેશન લેવા માટે કહ્યું હતું. પછી મને કહેવામાં આવ્યું કે ચાર જ સેશન પૂરતાં છે."

તમે આ વાંચ્યું કે નહીં?

"આ પ્રક્રિયા ગ્લુકોઝ ચઢાવીએ એવી જ છે. ત્રણ કલાકમાં દવા શરીરમાં ભળી જાય છે." 

"જોકે, થોડી કમજોરી અનુભવાય છે અને મોઢાંમાં ચાંદાં પણ પડે છે, પણ બહુ ડરવાની જરૂર નથી."

કમલ કહે છે કે બ્રેસ્ટ સર્જરી પછી સૌથી વધારે સાઇકૉલૉજિકલ દબાણ હોય છે. 

શરીરનો એક હિસ્સો કાપી દેવાયો હોય છે. વાળ ખરવા લાગે છે. લોકોના પ્રશ્નોના કારણે સૌથી વધારે મૂંઝવણ અનુભવાય છે.

કમલ જેવી ઘણી મહિલાઓ છે કે જે પહેલાં કૅન્સરની પીડા સહન કરે છે અને પછી સાઇકૉલૉજિકલ દબાણનો પણ સામનો કરે છે.

રિસર્ચ આધારે ડૉક્ટરોનું કહેવું છે કે નવા રિસર્ચ બાદ મહિલાઓએ કીમોથેરેપીની પીડા સહન કરવી નહીં પડે. 

ફક્ત સર્જરી અને હાર્મોન થેરેપીની મદદથી જ ઇલાજ થઈ શકશે.

કીમોથેરેપી સામાન્ય રીતે સર્જરી પછી કરાય છે જેથી બ્રેસ્ટ કૅન્સર ફરી વખત ન થાય અથવા વધે નહીં.

હાલમાં જે પદ્ધતિ છે એ પ્રમાણે જો મહિલાઓનો કૅન્સર ટેસ્ટનો સ્કોર લો હોય તો કીમો કરાવવાની જરૂર પડતી નથી, પણ જો સ્કોર હાઈ હોય તો ડૉક્ટર કીમો કરાવવા માટે કહે છે.

પણ એવો એક મોટો વર્ગ છે જે લો સ્કોરમાં પણ ના હોય કે હાઈ સ્કોરમાં પણ ના હોય. 

આ સ્થિતિમાં સામાન્ય રીતે મૂંઝવણ હોય છે કે શું કરવું અને શું ન કરવું.

જો આંકડાના આધારે વાત કરીએ તો કીમો પહેલાં અને પછી આ મહિલાઓની બચી શકવાની સ્થિતિ એક સરખી જ હોય છે.

આ સ્ટડી કેટલી યોગ્ય?

અપોલો હોસ્પિટલમાં બ્રેસ્ટ કૅન્સર સર્જન તરીકે કામ કરતા ડૉક્ટર શોએબ ઝૈદી કહે છે કે આ સંશોધન પશ્ચિમના દેશો સંદર્ભે જેટલું યોગ્ય છે એટલું ભારતીય સંદર્ભમાં નથી.

ડૉક્ટર ઝૈદી કહે છે કે, "પશ્ચિમના દેશોમાં બ્રેસ્ટ કૅન્સરના જે કેસ આવતા હોય છે, એમાંથી મોટા ભાગના(આશરે 70 ટકા) પ્રાથમિક સ્ટેજમાં હોય છે." 

"જ્યારે ભારતમાં આવતા મોટાભાગના કેસ એડવાન્સ સ્ટેજમાં હોય છે. એ સ્થિતિમાં કીમોથેરેપી કરવી જરૂરી હોય છે."

"આ સ્ટડી એ લોકો માટે છે જેમનું કૅન્સર પ્રાથમિક સ્ટેજમાં હોય. કોઈને કીમોથેરેપીની જરૂર છે કે નહીં તે જાણવું સરળ નથી."

"ઘણી વખત કેટલાક ટેસ્ટ કરવા પડે છે(જેમકે 'ઑન્કૉટાઇપ ડી એક્સ') જે ઘણી વખત...\n\ntl;dr:
જમ્મૂમાં રહેતા કમલ કામરાને બ્રેસ્ટ કૅન્સર હતું. નવેમ્બરમાં તેમની બ્રેસ્ટ સર્જરી થઈ અને જાન્યુઆરીમાં કીમોથેરેપી કરવામાં આવી.